PMIndiaData/PMIndiaSum huggingface dataset:
മൂന്നാം ലിംഗക്കാരുടെ അവകാശസംരക്ഷണത്തിനായുള്ള ബില്‍ മന്ത്രിസഭ അംഗീകരിച്ചു

പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭ, മൂന്നാം ലിംഗക്കാരുടെ അവകാശ സംരക്ഷണത്തിനായുള്ള ദ ട്രാന്‍സ്‌ജെന്‍ഡര്‍ പേഴ്‌സണ്‍സ് (പ്രൊട്ടക്ഷന്‍ ഓഫ് റൈറ്റ്‌സ്) ബില്‍ 2016ന് അംഗീകാരം നല്‍കി. മൂന്നാം ലിംഗക്കാരുടെ സാമൂഹികവും സാമ്പത്തികവും വിദ്യാഭ്യാസപരവുമായ ശാക്തീകരണത്തിനുള്ള സംവിധാനമാണ് ബില്ലിലൂടെ ഗവണ്‍മെന്റ് രൂപപ്പെടുത്തിയിരിക്കുന്നത്. ഇതോടെ മൂന്നാം ലിംഗക്കാര്‍ നേരിടേണ്ടിവരുന്ന അപമാനവും മാറ്റിനിര്‍ത്തപ്പെടലും പരിഹാസവും കുറയുകയും അവര്‍ സമൂഹത്തിന്റെ മുഖ്യധാരയിലേക്ക് ഉയര്‍ത്തപ്പെടുകയും ചെയ്യും. ഒരു വിഭാഗത്തെക്കൂടി സാമൂഹ്യവ്യവസ്ഥയിലേക്ക് ഉള്‍ച്ചേര്‍ക്കുകകൂടി ഇതോടെ സംഭവിക്കും. മൂന്നാം ലിംഗക്കാര്‍ സമൂഹത്തിലെ ഉല്‍പാദനശേഷിയുള്ള അംഗങ്ങളായിത്തീരുമെന്ന നേട്ടവുമുണ്ട്. സ്ത്രീയെന്നോ പുരുഷനെന്നോ ഉള്ള ഗണങ്ങളില്‍ പെടാത്തതിനാല്‍ ഏറ്റവും പാര്‍ശ്വവല്‍ക്കരിക്കപ്പെടുന്ന വിഭാഗമാണ് മൂന്നാം ലിംഗക്കാര്‍. സാമൂഹികമായ വേര്‍തിരിവും വിദ്യാഭ്യാസത്തിനുള്ള അവസരങ്ങള്‍ നിഷേധിക്കപ്പെടലും തൊഴിലില്ലായ്മയും ചികില്‍സാസൗകര്യം ലഭിക്കായ്കയുമൊക്കെ അവര്‍ നേരിടേണ്ടിവരുന്നു. ബില്ലില്‍ ഉള്‍പ്പെടുത്തപ്പെട്ടിട്ടുള്ള തത്ത്വങ്ങള്‍ക്കനുസരിച്ചു പ്രവര്‍ത്തിക്കാന്‍ ബന്ധപ്പെട്ട എല്ലാവരും നിര്‍ബന്ധിതരായിത്തീരും. മാത്രമല്ല, മൂന്നാം ലിംഗക്കാരുമായി ബന്ധപ്പെട്ട പ്രശ്‌നങ്ങളില്‍ കേന്ദ്ര, സംസ്ഥാന, കേന്ദ്രഭരണ പ്രദേശ ഗവണ്‍മെന്റുകള്‍ക്കു കൂടുതല്‍ ഉത്തരവാദിത്തം സൃഷ്ടിക്കപ്പെടുകയും ചെയ്യും.
പശുമ്പൊൻ മുത്തുരാമലിംഗ തേവരുടെ  ഗുരു പൂജ ദിനത്തിൽ  പ്രധാനമന്ത്രിയുടെ  അനുസ്മരണം

സ്വാതന്ത്ര്യ സമര സേനാനി പശുമ്പൊൻ മുത്തുരാമലിംഗ തേവരുടെ ഗുരു പൂജാ വേളയിൽ പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ആദരാഞ്ജലികൾ അർപ്പിച്ചു. പ്രധാനമന്ത്രി ട്വീറ്റ് ചെയ്തു : " മഹാനായ പശുമ്പൊൻ മുത്തുരാമലിംഗ തേവരുടെ ഗുരു പൂജാവേളയിൽ ഞാൻ അദ്ദേഹത്തെ വണങ്ങുന്നു. നമ്മുടെ രാഷ്ട്രത്തിന്, പ്രത്യേകിച്ച് സാമൂഹിക ശാക്തീകരണം, കർഷക ക്ഷേമം, ദാരിദ്ര്യ നിർമ്മാർജ്ജനം എന്നിവയിൽ അദ്ദേഹം നൽകിയ മികച്ച സംഭാവനകളും ഞാൻ ഓർക്കുന്നു. അദ്ദേഹത്തിന്റെ ആദർശങ്ങൾ എപ്പോഴും നമ്മെ പ്രചോദിപ്പിക്കും." ND
ഷാങ്ഹായി സഹകരണ സമിതി ഉച്ചകോടിയില്‍ പങ്കെടുക്കാന്‍ ഉസ്‌ബെക്കിസ്ഥാനിലേക്ക് പുറപ്പെടും മുമ്പുള്ള പ്രധാനമന്ത്രിയുടെ പ്രസ്താവന

ഉസ്‌ബെക്കിസ്ഥാനില്‍ നടക്കുന്ന ഷാങ്ഹായി സഹകരണ സമിതി ഉച്ചകോടിയില്‍ പങ്കെടുക്കാനായി പുറപ്പെടും മുമ്പ് പ്രധാനമന്ത്രി ശ്രീ. നരേന്ദ്ര മോദി നടത്തിയ പ്രസ്താവനയുടെ പൂര്‍ണ്ണരൂപം ചുവടെ: ”ഷാങ്ഹായി സഹകരണ സമിതി ഉച്ചകോടിയില്‍ പങ്കെടുക്കുന്നതിനും സമിതിയിലെ അംഗരാജ്യങ്ങളുടെ നേതാക്കളുമായി കൂടിക്കാഴ്ച നടത്തുന്നതിനുമായി ഉസ്‌ബെക്കിസ്ഥാനിലേക്ക് ഒരു ഹ്രസ്വ സന്ദര്‍ശനത്തിന് ഞാന്‍ പുറപ്പെടുകയാണ്. സമിതിയില്‍ അംഗത്വം ലഭിച്ചതില്‍ ഇന്ത്യയ്ക്ക് സന്തുഷ്ടിയുണ്ട്. ഷാങ്ഹായി സഹകരണ സമിതിയിലൂടെ സാമ്പത്തിക സഹകരണ മേഖലയില്‍ മികച്ച ഗുണഫലങ്ങള്‍ ഉണ്ടാകുന്നതിനായി ഉറ്റുനോക്കുകയാണ്. മദ്ധ്യേഷ്യയുമായുള്ള ബന്ധങ്ങള്‍ക്ക് ഇന്ത്യ ഏറെ പ്രാധാന്യം കല്‍പ്പിക്കുന്നു. ഒപ്പം, മേഖലയിലെ ജനങ്ങള്‍ തമ്മിലുള്ള ബന്ധവും, സാമ്പത്തിക ബന്ധങ്ങളും വിപുലപ്പെടുത്താന്‍ എക്കാലവും ശ്രമിച്ചിട്ടുമുണ്ട്.”
പ്രധാനമന്ത്രി നരേന്ദ്ര മോദിയുടെ അഭ്യര്‍ത്ഥന

പ്രിയപ്പെട്ട സഹോദരി സഹോദരന്‍മാരെ, കാവേരി നദീജലം പങ്കിടലുമായി ബന്ധപ്പെട്ട തര്‍ക്കത്തിന്റെ ഫലമായി കര്‍ണാടകത്തിലും തമിഴ്‌നാട്ടിലും ഉരുത്തിരിയുന്ന സ്ഥിതിഗതികള്‍ തികച്ചും ദുഖകരമാണ്. ഈ സംഭവവികാസങ്ങളില്‍ ഞാന്‍ വ്യക്തിപരമായി വേദനിക്കുന്നു. അക്രമത്തിന് ഒരിക്കലും ഒരു പ്രശ്‌നത്തിനും എന്തെങ്കിലും പരിഹാരം നല്‍കാനാവില്ല. ഒരു ജനാധിപത്യത്തില്‍ സംയമനത്തിലൂടെയും പരസ്പര ചര്‍ച്ചയിലൂടെയും മാത്രമാണ് പരിഹാരങ്ങള്‍ കണ്ടെത്തുന്നത്. നിയമപരമായ പരിധിക്കുള്ളില്‍ നിന്നുകൊണ്ട് മാത്രമേ തര്‍ക്കം പരിഹരിക്കാനാവൂ. നിയമം ലംഘിക്കുന്നത് ഒരിക്കലും സാധ്യമായ ബദല്‍ മാര്‍ഗ്ഗമല്ല. കഴിഞ്ഞ രണ്ട് ദിവസങ്ങളിലായി നടന്ന അക്രമവും കൊള്ളിവയ്പ്പും പാവപ്പെട്ടവര്‍ക്കും നമ്മുടെ രാജ്യത്തിന്റെ സമ്പത്തിനും നഷ്ടം മാത്രമേ വരുത്തിവയ്ക്കുന്നുള്ളു. രാജ്യം പ്രതികൂല സാഹചര്യങ്ങള്‍ നേരിട്ടപ്പോഴൊക്കെ, രാജ്യത്തെമ്പാടുമുള്ള ജനങ്ങളെപ്പോലെ കര്‍ണാടകത്തിലെയും തമിഴ്‌നാട്ടിലെയും ജനത സംവേദനക്ഷമതയോടെയാണ് അത്തരം സന്ദര്‍ഭങ്ങള്‍ കൈകാര്യം ചെയ്തത്. സംവേദനക്ഷമത പുലര്‍ത്താനും, പൗരന്‍മാര്‍ എന്നനിലയില്‍ തങ്ങളുടെ ചുമതലകള്‍ ഓര്‍മ്മിക്കുവാനും രണ്ടു സംസ്ഥാനങ്ങളിലെയും ജനങ്ങളോട് ഞാന്‍ അഭ്യര്‍ത്ഥിക്കുന്നു. അക്രമവും, നശീകരണവും, കൊള്ളിവയ്പ്പും വെടിഞ്ഞ് രാജ്യതാല്‍പര്യവും രാഷ്ട്ര നിര്‍മ്മാണവും മറ്റ് എല്ലാത്തിനും ഉപരിയായി കണ്ട്‌കൊണ്ട് പ്രശ്‌നപരിഹാരത്തിനായി സംയമനത്തിനും, ഐക്യത്തിനും നിങ്ങള്‍ മുന്‍ഗണന നല്‍കുമെന്ന് ഞാന്‍ വിശ്വസിക്കുന്നു.
ആഷാഢ പൂർണിമ-ധർമ്മ ചക്ര ദിന പരിപാടിയിൽ പ്രധാനമന്ത്രിയുടെ സന്ദേശം

കൊറോണ മഹാമാരിയുടെ ഇന്നത്തെ കാലഘട്ടത്തിൽ ബുദ്ധൻ കൂടുതൽ പ്രസക്തനാണെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു. ബുദ്ധന്റെ പാത പിന്തുടർന്ന് നമുക്ക് ഏറ്റവും ബുദ്ധിമുട്ടുള്ള വെല്ലുവിളിയെ പോലും എങ്ങനെ നേരിടാമെന്ന് ഇന്ത്യ കാണിച്ചു. ബുദ്ധന്റെ പഠിപ്പിക്കലുകൾ പിന്തുടർന്ന് മുഴുവൻ ലോകവും ഐക്യദാർഢ്യത്തോടെ മുന്നേറുകയാണ്. ഇതിൽ അന്താരാഷ്ട്ര ബുദ്ധമത കോൺഫെഡറേഷന്റെ ‘പ്രാർത്ഥനയോടൊപ്പം കരുതലും " സംരംഭം പ്രശംസ നീയമാണെന്ന് ആഷാഢ പൂർണിമ-ധർമ്മ ചക്ര ദിന പരിപാടിക്ക് പ്രധാനമന്ത്രി തന്റെ സന്ദേശത്തിൽ പറഞ്ഞു. നമ്മുടെ മനസ്സ്, സംസാരം, ദൃഢനിശ്ചയം എന്നിവ തമ്മിലുള്ള പൊരുത്തവും നമ്മുടെ പ്രവർത്തനവും പരിശ്രമവും നമ്മെ വേദനയിൽ നിന്ന് അകറ്റുകയും സന്തോഷത്തിലേക്കും നയിക്കുകായും ചെയ്യുമെന്ന് പ്രധാനമന്ത്രി പറഞ്ഞു. നല്ല സമയങ്ങളിൽ പൊതുക്ഷേ മത്തിനായി പ്രവർത്തിക്കാൻ ഇത് നമ്മെ പ്രചോദിപ്പി ക്കുകയും പ്രയാസകരമായ വേളകളെ അഭിമുഖീകരി ക്കാൻ ശക്തി നൽകുകയും ചെയ്യുന്നു. ഈ ഐക്യം കൈവരിക്കുന്നതിന് ബുദ്ധൻ നമുക്ക് എട്ടു മാര്ഗങ്ങൾ നൽകി, പ്രധാനമന്ത്രി പറഞ്ഞു. ത്യാഗത്തിന്റെയും സഹിഷ്ണുതയുടെയും തീയിൽ ബുദ്ധൻ സംസാരിക്കുമ്പോൾ, ഇത് കേവലം വാക്കുകളല്ല, മറിച്ച് ‘ധർമ്മ’ത്തിന്റെ ഒരു മുഴുവൻ ചക്രം ആരംഭിക്കുകയും അദ്ദേഹത്തിൽ നിന്ന് ഒഴുകുന്ന അറിവ് ലോകക്ഷേമത്തിന്റെ പര്യായമായി മാറുകയും ചെയ്യുന്നുവെന്ന് പ്രധാനമന്ത്രി പറഞ്ഞു. അതുകൊ ണ്ടാണ് ഇന്ന് അദ്ദേഹത്തിന് ലോകമെമ്പാടും അനുയായികളുള്ളതെന്ന് പ്രധാനമന്ത്രി പറഞ്ഞു. ശത്രുത ശത്രുതയെ ശമിപ്പിക്കുന്നില്ലെന്ന് ‘ധർമ്മപദം ' ഉദ്ധരിച്ച് ശ്രീ മോദി അഭിപ്രായപ്പെട്ടു. മറിച്ച്, ശത്രുതയെ സ്നേഹത്തോടും വലിയ ഹൃദയത്തോടും ശാന്തമാക്കു ന്നു. ദുരന്തസമയത്ത്, സ്നേഹത്തിന്റെയും ഐക്യത്തി ന്റെയും ഈ ശക്തി ലോകത്തിന് അനുഭവ പ്പെട്ടു. ബുദ്ധനെക്കുറിച്ചുള്ള ഈ അറിവ്, മാനവികത യുടെ ഈ അനുഭവം സമ്പുഷ്ടമാകുമ്പോൾ, ലോകം വിജയ ത്തിന്റെയും സമൃദ്ധിയുടെയും പുതിയ ഉയരങ്ങ ളിൽ എത്തുമെന്ന് പ്രധാനമന്ത്രി പറഞ്ഞു.
കൊറോണ വൈറസിനെ നേരിടാന്‍ ശക്തമായ തന്ത്രം

കൊറോണ വൈറസിനെതിരെയുള്ള പോരാട്ടത്തിന് ശക്തമായ ഒരു തന്ത്രം ആവിഷ്‌ക്കരിക്കുന്നതിന് സാര്‍ക്ക് രാജ്യങ്ങളോട് പ്രധാനമന്ത്രി ശ്രീ നരേന്ദ്ര മോദി അഭ്യര്‍ത്ഥിച്ചു. ഈ തന്ത്രങ്ങള്‍ വിഡിയോ കോണ്‍ഫറന്‍സിംഗിലൂടെ ചര്‍ച്ചചെയ്യാമെന്നും സാര്‍ക്ക് രാജ്യങ്ങള്‍ ഒന്നിച്ചുവരുന്നത് ലോകത്തിന് ഒരു മാതൃകയാണെന്നും അത് ആരോഗ്യകരമായ ഒരു ഗ്രഹത്തിന് വേണ്ടി സംഭാവന അര്‍പ്പിക്കുമെന്നും പ്രധാനമന്ത്രി പറഞ്ഞു. ആഗോള ജനസംഖ്യയുടെ ഗണ്യമായ പങ്കുള്ള ദക്ഷിണ ഏഷ്യ, ജനങ്ങളുടെ ആരോഗ്യം ഉറപ്പാക്കുന്നതിന് സാദ്ധ്യമായ എല്ലാ വഴികളും തേടണമെന്ന് ട്വീറ്റുകളുടെ പരമ്പരയിലൂടെ പ്രധാനമന്ത്രി പറഞ്ഞു. കോവിഡ്-19 നൊവല്‍ കൊറോണ വൈറസിനെതിരെ യുള്ള പോരാട്ടത്തില്‍ ഗവണ്‍മെന്റ് വിവിധ തലങ്ങളില്‍ അതിന് സാധ്യമായതെല്ലാം ചെയ്യുന്നുണ്ടെന്ന് അദ്ദേഹം പറഞ്ഞു.
അരുണാചൽ പ്രദേശിലുണ്ടായ ഹിമപാതത്തിൽ ഇന്ത്യൻ സൈനികരുടെ ജീവഹാനിയിൽ  പ്രധാനമന്ത്രി അനുശോചിച്ചു

അരുണാചൽ പ്രദേശിലെ ഹിമപാതത്തിൽ ഇന്ത്യൻ സൈനികരുടെ ജീവൻ നഷ്ടപ്പെട്ടതിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. ഒരു ട്വീറ്റിൽ പ്രധാനമന്ത്രി പറഞ്ഞു : "അരുണാചൽ പ്രദേശിലെ ഹിമപാതത്തിൽ ഇന്ത്യൻ സൈനികരുടെ ജീവൻ നഷ്ടപ്പെട്ടതിൽ അതിയായ ദുഖമുണ്ട് . നമ്മുടെ രാജ്യത്തിന് വേണ്ടിയുള്ള അവരുടെ മാതൃകാപരമായ സേവനം നാം ഒരിക്കലും മറക്കില്ല. സന്തപ്ത കുടുംബങ്ങളെ അനുശോചനം അറിയിക്കുന്നു."
ലോക സിംഹ ദിനത്തിൽ സിംഹ സംരക്ഷണ പ്രവർത്തകരുടെ ശ്രമങ്ങൾക്ക്  പ്രധാനമന്ത്രിയുടെ  അഭിനന്ദനം

ലോക സിംഹ ദിനത്തിൽ സിംഹ സംരക്ഷണ പ്രവർത്തകരുടെ ശ്രമങ്ങളെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. കേന്ദ്ര പരിസ്ഥിതി, വനം, കാലാവസ്ഥാ വ്യതിയാന മന്ത്രി ശ്രീ ഭൂപേന്ദ്ര യാദവിന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു : ലോക സിംഹദിനത്തിൽ, രാജപ്രൗഢിയുള്ള സിംഹങ്ങളെ സംരക്ഷിക്കാൻ പ്രവർത്തിക്കുന്ന എല്ലാവരെയും ഞാൻ അഭിനന്ദിക്കുന്നു. മഹത്തായ ഏഷ്യാറ്റിക് സിംഹത്തിന് ഇന്ത്യ എപ്പോഴും ഊർജ്ജസ്വലമായ ഭവനമായിരിക്കും. –ND–
പെട്രോളിയം പ്രകൃതിവാതക മേഖലയിലെ വ്യവസായ നടത്തിപ്പ്

വ്യാപാരം സുഗമമാക്കുക മുന്‍കൈയുമായി ബന്ധപ്പെട്ടുകൊണ്ട് അന്താരാഷ്ട്ര മത്സര ലേലത്തില്‍ (ഐ.സിബി)യില്‍ വിജയിക്കുന്നവര്‍ക്ക് ഹൈഡ്രോകാര്‍ബണ്‍ എക്പ്ലറോഷന്‍ ആന്റ് ലൈസന്‍സിംഗ് പോളിസി(എച്ച്.ഇ.എല്‍.പി.) പ്രകാരം, സെക്രട്ടറിമാരുടെ ഉന്നതാധികാരസമിതിയുടെ (ഇ.സി.എസ്) ശുപാര്‍ശയുടെ അടിസ്ഥാനത്തില്‍ ബ്ലോക്കുകള്‍/കരാര്‍ മേഖലകള്‍ അനുവദിക്കുന്നതിനുള്ള അധികാരം പെട്രോളിയം പ്രകൃതിവാതക മന്ത്രിക്കും ധനകാര്യ മന്ത്രിക്കും നല്‍കുന്നതിന് പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം തീരുമാനിച്ചു. പ്രകൃതി വാതക പര്യവേഷണ നയത്തിന്റെ അടിസ്ഥാനത്തില്‍ വര്‍ഷത്തില്‍ രണ്ടുതവണയാണ് ബ്ലോക്കുകള്‍ നല്‍കുന്നത്. അതുകൊണ്ട് ഈ തീരുമാനം ബ്ലോക്കുകള്‍ അനുവദിച്ചു നല്‍കുന്നത് വേഗത്തിലാക്കുകയും ബിസിനസ്സ് സുഗമമാക്കലിന് കൂടുതല്‍ പ്രോത്സാഹനം നല്‍കുകയും ചെയ്യും. പ്രത്യാഘാതം : പുതിയ പര്യവേഷണ ലൈസന്‍സിംഗ് നയത്തിന്റെ അടിസ്ഥാനത്തില്‍ സെക്രട്ടറിമാരുടെ ഉന്നതാധികാര സമിതി ദര്‍ഖാസ് വിലയിരുത്തല്‍ മാനദണ്ഡം(ബി.ഇ.സി) പരിഗണിക്കുകയും ആവശ്യമായിടങ്ങളിലെല്ലാം കരാറിലേര്‍പ്പെടാന്‍ താല്‍പര്യമുള്ളുവരുമായി ഒത്തുതീര്‍പ്പ് ചര്‍ച്ചകള്‍ നടത്തുകയും ബ്ലോക്കുകള്‍ അനുവദിച്ച് നല്‍കുന്നതിനുള്ള ശുപാര്‍ശകള്‍ കേന്ദ്ര മന്ത്രിസഭയുടെ സാമ്പത്തികകാര്യ സമിതിക്ക് നല്‍കുകയും ചെയ്യും. സാമ്പത്തികകാര്യ സമിതി ബ്ലോക്കുകള്‍ അനുവദിച്ച് നല്‍കുന്നത് അംഗീകരിക്കും. മന്ത്രിമാര്‍ തമ്മിലുള്ള കൂടിയാലോചനകള്‍ കൂടി ഉള്‍പ്പെടുന്ന ഈ പ്രക്രിയ വളരെ ദൈര്‍ഘ്യമേറിയതും സമയം എടുക്കുന്നതുമാണ്. ഗവണ്‍മെന്റിന്റെ ബിസിനസ്സ് നടത്തിപ്പ് സുഗമമാക്കല്‍ നയത്തിന് അനുസൃതമായി ബ്ലോക്കുകള്‍/കരാര്‍ പ്രദേശങ്ങള്‍ അനുവദിച്ചുനല്‍കുന്നതിനുള്ള സമയദൈര്‍ഘ്യം കുറയ്‌ക്കേണ്ടത് അത്യാവശ്യമാണ്. പുതിയ ഹൈഡ്രോകാര്‍ബണ്‍ പര്യവേഷണ ലൈസന്‍സിംഗ് നയത്തിന്റെ അടിസ്ഥാനത്തില്‍ ലേലം ഒരു തുടര്‍ പ്രക്രിയ ആയിരിക്കും. വര്‍ഷത്തില്‍ രണ്ടുതവണ ബ്ലോക്കുകള്‍ അനുവദിക്കുകയും ചെയ്യും. പശ്ചാത്തലം: മുന്‍കാല നയഭരണസംവിധാനത്തില്‍ നിന്നും തീര്‍ത്തും വ്യത്യസ്തമായി കേന്ദ്ര ഗവണ്‍മെന്റ് പര്യവേഷണ ഉല്‍പ്പാദന രംഗത്ത് പുതിയ ഹൈഡ്രോകാര്‍ബണ്‍ എക്‌പ്ലോഷേറന്‍ ആന്റ് ലൈസന്‍സിംഗ് പോളിസി (ഹെല്‍പ്) 2016ല്‍ കൊണ്ടുവന്നു. വരുമാനം പങ്കുവയ്ക്കല്‍ കരാര്‍, പാരമ്പര്യവും അല്ലാത്തതുമായ ഹൈഡ്രോകാര്‍ബണ്‍ വിഭവങ്ങളുടെ പര്യവേഷണത്തിനും ഉല്‍പ്പാദനത്തിനും ഏക ലൈസന്‍സ്, വിപണത്തിനും വിലനിശ്ചയിക്കാനുമുള്ള സ്വാതന്ത്ര്യം തുടങ്ങിയവയാണ് പുതിയ നയഭരണസംവിധാനത്തിന്റെ പ്രധാനപ്പെട്ട സവിശേഷതകള്‍. ഹെല്‍പ്പിന് കീഴിലുള്ള ഓപ്പണ്‍ ഏക്കറേജ് ലൈസന്‍സിംഗ് നയമാണ് ഇതിലെ ഏറ്റവും നൂതനമായ സവിശേഷത. ഇതിന്റെ അടിസ്ഥാനത്തില്‍ നിക്ഷേപകര്‍ക്ക് തങ്ങളുടെ താല്‍പര്യത്തിനനുസൃതമായ ബ്ലോക്കുകള്‍ മറിച്ചെടുക്കാനും വര്‍ഷം മുഴുവന്‍ താല്‍പര്യപത്രം നല്‍കാനും കഴിയും. താല്‍പര്യം പ്രകടിപ്പിച്ചിട്ടുള്ള മേഖലകളിലേക്ക് നല്‍കിയട്ടുള്ള താല്‍പര്യപത്രത്തിന്റെ (ഇ.ഒ.എല്‍) അടിസ്ഥാനത്തില്‍ ഓരോ ആറുമാസത്തിലൊരിക്കലും ലേലം വിളിക്കും. 2017 ജൂലൈ ഒന്നിന് ആരംഭിച്ച് 2017 നവംബര്‍ 15ന് അവസാനിച്ച ഓപ്പണ്‍ ഏക്കറേജ് ലൈസന്‍സിംഗ് നയത്തിന്റെ ആദ്യ പാദത്തില്‍ വന്‍പ്രതികരണമാണ് ലഭിച്ചത്. ആദ്യലേലത്തില്‍ പതിനൊന്ന് സംസ്ഥാനങ്ങളിലായി 59,282 ചരതുര;ശ കിലോമീറ്ററില്‍ വ്യാപിച്ചുകിടക്കുന്ന 55 ബ്ലോക്കുകളുടെ ലേലമാണ് നടന്നത്. ലേലനടപടികള്‍ കൈകാര്യം ചെയ്തത് സുരക്ഷിതമായ പ്രത്യേക ഇ-ബിഡിംഗ് പോര്‍ട്ടല്‍ മുഖേനയാണ്.
കൊറിയന്‍ റിപ്പബ്ലിക് പ്രഥമവനിതയുമായി പ്രധാനമന്ത്രി കൂടിക്കാഴ്ച നടത്തി

കൊറിയന്‍ റിപ്പബ്ലിക് പ്രഥമവനിത ബഹു. ശ്രീമതി കിം ജങ്-സൂക്കുമായി പ്രധാനമന്ത്രി ശ്രീ. നരേന്ദ്ര മോദി കൂടിക്കാഴ്ച നടത്തി. പ്രധാനമന്ത്രി മോദിയുടെ ക്ഷണപ്രകാരമാണ് പ്രഥമ വനിത കിം ഇന്ത്യ സന്ദര്‍ശിക്കുന്നത്. ഉത്തര്‍പ്രദേശ് ഗവണ്‍മെന്റ് സംഘടിപ്പിക്കുന്ന ദീപോല്‍സവത്തിലും നവംബര്‍ ആറിന് അയോധ്യയില്‍ നടക്കുന്ന പുതിയ, ക്വീന്‍ സുരിരത്‌ന സ്മാരകത്തിന്റെ സവിശേഷമായ ചടങ്ങിലും മുഖ്യാതിഥിയായി അവര്‍ പങ്കെടുക്കും. സി.ഇ. 48ല്‍ കൊറിയയിലേക്കു പോവുകയും കൊറിയന്‍ രാജാവ് സുരോയെ വിവാഹം കഴിക്കുകയും ചെയ്ത ഐതിഹാസിക കഥാപാത്രമായ അയോധ്യയിലെ സുരിരത്‌ന രാജകുമാരിയിലൂടെ അയോധ്യയും കൊറിയയും തമ്മില്‍ ആഴമേറിയതും ചരിത്രപരമായതുമായ ബന്ധം നിലനില്‍ക്കുന്നു. കൂടിക്കാഴ്ചയ്ക്കിടെ പ്രധാനമന്ത്രിയും പ്രഥമ വനിത കിമ്മും സാംസ്‌കാരികവും ആത്മീയവുമായി ഇന്ത്യയും കൊറിയയും തമ്മിലുള്ള ബന്ധത്തെക്കുറിച്ചു ചര്‍ച്ച ചെയ്യുകയും ജനങ്ങള്‍ തമ്മിലുള്ള ബന്ധം മെച്ചപ്പെടുത്തുന്നതു സംബന്ധിച്ച വീക്ഷണങ്ങള്‍ പങ്കുവെക്കുകയും ചെയ്തു. സോള്‍ സമാധാന സമ്മാനം നേടിയതിനു പ്രധാനമന്ത്രിയെ പ്രഥമ വനിത കിം അഭിനന്ദിച്ചു. ഈ ആദരം ഇന്ത്യന്‍ ജനതയ്ക്കുള്ളതാണെന്നു പ്രധാനമന്ത്രി പ്രതികരിച്ചു. ഇന്ത്യയും റിപ്പബ്ലിക് ഓഫ് കൊറിയയും തമ്മിലുള്ള തന്ത്രപ്രധാനമായ പങ്കാളിത്തത്തിനു പുതിയ ഉണര്‍വേകിയ പ്രസിഡന്റ് മൂണ്‍ ജെയിന്റെ 2018 ജൂലൈയിലെ ഇന്ത്യാ സന്ദര്‍ശനം പ്രധാനമന്ത്രി ഊഷ്മളതയോടെ അനുസ്മരിച്ചു.
ആഗോള എണ്ണ-വാതക മേഖലയിലെ സിഇഒമാരും വിദഗ്ധരുമായി കൂടിക്കാഴ്ച നടത്തി പ്രധാനമന്ത്രി

പ്രധാനമന്ത്രി ശ്രീ നരേന്ദ്ര മോദി ആഗോള തലത്തിലുള്ള എണ്ണ-വാതക മേഖലയിലെ സിഇഒമാരും വിദഗ്ധരുമായി വീഡിയോ കോണ്‍ഫറന്‍സ് വഴി ചര്‍ച്ച നടത്തി. പര്യവേക്ഷണം, ലൈസന്‍സ് നല്‍കല്‍ നയം, വാതക മാര്‍ക്കറ്റിംഗ്, കല്‍ക്കരി ബെഡ് മീഥെയ്ന്‍ നയങ്ങള്‍, കല്‍ക്കരി വാതകമാക്കല്‍, ഇന്ത്യന്‍ ഗ്യാസ് എക്സ്ചേഞ്ചിലെ സമീപകാല പരിഷ്‌കാരങ്ങള്‍ തുടങ്ങി എണ്ണ-വാതക മേഖലയില്‍ കഴിഞ്ഞ ഏഴ് വര്‍ഷത്തിനുള്ളില്‍ സ്വീകരിച്ച പരിഷ്‌കാരങ്ങള്‍ വിശദമായി ചര്‍ച്ച ചെയ്തു. ഇത്തരം പരിഷ്‌കാരങ്ങള്‍ എണ്ണ-വാതക മേഖലയില്‍ ഇന്ത്യയെ ആത്മനിര്‍ഭര്‍ ആക്കാനുള്ള ലക്ഷ്യങ്ങള്‍ക്ക് കരുത്തേകുമെന്ന് പ്രധാനമന്ത്രി പറഞ്ഞു. എണ്ണ മേഖലയെക്കുറിച്ച് സംസാരിക്കവേ വരുമാനം എന്നതില്‍ നിന്ന് ഉല്‍പ്പാദനം പരമാവധിയാക്കല്‍ എന്നതിലേക്ക് ലക്ഷ്യം പുനഃക്രമീകരിച്ചതായി അദ്ദേഹം പറഞ്ഞു. അസംസ്‌കൃത എണ്ണയ്ക്കായുള്ള സംഭരണ ശേഷി വര്‍ധിപ്പിക്കണമെന്നും ശ്രീ മോദി പറഞ്ഞു. രാജ്യത്ത് പ്രകൃതി വാതകത്തിന്റെ ആവശ്യം ക്രമാതീതമായി വര്‍ധിക്കുന്നു. പൈപ്പ് ലൈനുകള്‍, നഗരത്തിലെ വാതക വിതരണം, എല്‍എന്‍ജി റീഗ്യാസിഫിക്കേഷന്‍ ടെര്‍മിനലുകള്‍ ഉള്‍പ്പെടെയുള്ള നിലവിലെ വാതക അടിസ്ഥാന സൗകര്യങ്ങളെക്കുറിച്ചും അവയുടെ സാധ്യതയെക്കുറിച്ചും അദ്ദേഹം സംസാരിച്ചു. 2016 മുതല്‍ ഇത്തരത്തിലുള്ള കോണ്‍ഫറന്‍സുകള്‍ എണ്ണ-വാതക മേഖല നേരിടുന്ന വെല്ലുവിളികള്‍ തിരിച്ചറിയാന്‍ വളരെയധികം സഹായിക്കുന്നതായി പ്രധാനമന്ത്രി വ്യക്തമാക്കി. ഇന്ത്യ തുറന്ന മനസോടെ സ്വീകരിക്കുകയും ശുഭാപ്തി വിശ്വാസം സൂക്ഷിക്കുകയും അവസരങ്ങള്‍ തുറന്ന് നല്‍കുകയും ചെയ്യുന്ന നാടാണെന്ന് പറഞ്ഞ പ്രധാനമന്ത്രി പുതിയ ആശയങ്ങളും വീക്ഷണങ്ങളും ആധുനികതയും ഇവിടെ കൊണ്ടുവരുന്നതായും വ്യക്തമാക്കി. പ്രധാനമന്ത്രി രാജ്യത്തെ എണ്ണ-വാതക മേഖലകളില്‍ പര്യവേക്ഷണം നടത്തുന്നതിന് സഹകരിക്കാന്‍ സിഇഒമാരെ ക്ഷണിച്ചു. റോസ്നെഫ്റ്റ് ചെയര്‍മാനും സിഇഒയുമായ ഡോ. ഇഗോര്‍ സെചിന്‍, സൗദി അറാംകോ പ്രസിഡന്റും സിഇഒയുമായ അമീന്‍ നാസര്‍, ബ്രിട്ടീഷ് പെട്രോളിയം സിഇഒ ബെര്‍ണാര്‍ഡ് ലൂണി, ഐഎച്ച്എസ് മാര്‍ക്കിറ്റ് വൈസ് ചെയര്‍മാന്‍ ഡോ. ഡാനിയല്‍ യെര്‍ഗിന്‍, ഷ്ളംബര്‍ഗര്‍ ലിമിറ്റഡ് സിഇഒ ഒലീവിയല്‍ ലേ പഞ്ച്, റിലയന്‍സ് ഇന്‍ഡസ്ട്രീസ് ലിമിറ്റഡ് ചെയര്‍മാനും എംഡിയുമായ മുകേഷ് അംബാനി, വേദാന്ത ലിമിറ്റഡ് ചെയര്‍മാന്‍ അനില്‍ അഗര്‍വാള്‍ തുടങ്ങി എണ്ണ-വാതക മേഖലയിലെ പ്രമുഖര്‍ പങ്കെടുത്തു. ഊര്‍ജ ഉറവിടങ്ങള്‍ കണ്ടെത്തുന്നതിലും ചെലവ് കുറച്ച് ഊര്‍ജം ലഭ്യമാക്കുന്നതിലും ഊര്‍ജ സുരക്ഷയിലും ഈ മേഖലയിലെ മുന്‍നിരക്കാര്‍ ഗവണ്‍മെന്റിനെ അഭിനന്ദിച്ചു. ശുദ്ധമായ ഊര്‍ജം പ്രദാനം ചെയ്യുന്നതിനുള്ള നടപടികള്‍ക്കു നേതൃത്വം നല്‍കുന്ന പ്രധാനമന്ത്രി ശ്രീ നരേന്ദ്ര മോദിയെ അവര്‍ അഭിനന്ദിച്ചു. ഇന്ത്യ വേഗത്തില്‍ ശുദ്ധമായ ഊര്‍ജത്തിനുള്ള സാങ്കേതിക വിദ്യ ആവിഷ്‌കരിക്കുകയാണെന്ന് പറഞ്ഞ നേതാക്കള്‍ ഇത് ആഗോള ഊര്‍ജ വിതരണ ശൃംഖലയ്ക്ക് രൂപം നല്‍കുന്നതില്‍ നിര്‍ണായക പങ്ക് വഹിക്കുമെന്ന് പ്രത്യാശ പ്രകടിപ്പിച്ചു. സുസ്ഥിരവും നീതിപൂര്‍വവുമായ ഊര്‍ജ വിതരണത്തെക്കുറിച്ച് സംസാരിച്ച നേതാക്കള്‍ മേഖലയുടെ വളര്‍ച്ചയ്ക്കും സുസ്ഥിരതയ്ക്കുമായുള്ള അഭിപ്രായങ്ങളും നിര്‍ദ്ദേശങ്ങളും പങ്കുവച്ചു.
ക്രിമിനല്‍ വിഷയങ്ങളില്‍ പരസ്പര നിയമ സഹായത്തിന് ഉടമ്പടി

ക്രിമിനല്‍ വിഷയങ്ങളില്‍ പരസ്പര നിയമ സഹായത്തിനുള്ള ബിംസ്റ്റെക്ക് കണ്‍വെന്‍ഷനില്‍ ഒപ്പിടുന്നതിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം തീരുമാനിച്ചു. ബംഗ്ലാദേശ്, ഭൂട്ടാന്‍, ഇന്ത്യ, മ്യാന്‍മാര്‍, നേപ്പാള്‍, ശ്രീലങ്ക, തായ്‌ലന്റ് എന്നീ രാജ്യങ്ങളുടെ കൂട്ടായ്മയാണ് ബിംസ്റ്റെക്ക്. ക്രിമിനല്‍ വിഷയങ്ങളില്‍ പരസ്പര സഹായത്തിനുള്ള മേഖലാ സൗകര്യം ഒരുക്കുന്നത് ക്രിമിനല്‍ പ്രവര്‍ത്തനങ്ങള്‍ തടയുന്നതില്‍ വലിയ പങ്ക് വഹിക്കും. ഭീകര പ്രവര്‍ത്തനം, അന്താരാഷ്ട്ര തലത്തിലെ സംഘടിത കുറ്റകൃത്യങ്ങള്‍, ലഹരികടത്ത്, കള്ളപ്പണം വെളുപ്പിക്കല്‍, സൈബര്‍ കുറ്റകൃത്യങ്ങള്‍ തുടങ്ങിയവയെല്ലാം ഇതിന്റെ പരിധിയില്‍ വരും.
ചണ്ഡീഗഢില്‍ ഇന്ത്യ-ഫ്രാന്‍സ് വ്യാപാര ഉച്ചകോടിയില്‍ പ്രധാനമന്ത്രി പ്രസംഗിച്ചു; 16 കരാറുകള്‍ കൈമാറി

ഇന്നു ചണ്ഡീഗഢില്‍ ഇന്ത്യ-ഫ്രാന്‍സ് വ്യാപാര ഉച്ചകോടിയെ പ്രധാനമന്ത്രി ശ്രീ. നരേന്ദ്ര മോദി അഭിസംബോധന ചെയ്തു. സി.ഒ.പി. 21 ചര്‍ച്ചകള്‍ ഫലപ്രദമായി ഏകോപിപ്പിച്ചതിനു ഫ്രാന്‍സിനെ പ്രധാനമന്ത്രി അഭിനന്ദിച്ചു. കരാര്‍ വെളിപ്പെടുത്തുംമുന്‍പ് നിര്‍ദിഷ്ട കരാറിന്റെ രൂപരേഖ ഫ്രഞ്ച് പ്രസിഡന്റ് ശ്രീ. ഒലാന്തേ താനുമായി പങ്കുവെച്ചിരുന്നുവെന്നു പ്രധാനമന്ത്രി വ്യക്തമാക്കി. സി.ഒ.പി.- 21ന് ഏതാനും ദിവസം മുന്‍പ് പാരീസിലുണ്ടായ ഭീകരവാദി ആക്രമണത്തെക്കുറിച്ചു സൂചിപ്പിച്ച പ്രധാനമന്ത്രി, അടിസ്ഥാന നയങ്ങളില്‍നിന്നു പിന്മാറാതെ എങ്ങനെ ഭീകരവാദത്തെ നേരിടാമെന്നു ഫ്രാന്‍സ് കാണിച്ചുതന്നുവെന്നു ചൂണ്ടിക്കാട്ടി. ഭീകരവാദത്തിനെതിരെ ഇന്ത്യ, ഫ്രാന്‍സുമായി തോളോടുതോള്‍ ചേര്‍ന്നുനില്‍ക്കുമെന്നു ശ്രീ. നരേന്ദ്ര മോദി പ്രഖ്യാപിച്ചു. ഇന്ത്യയും ഫ്രാന്‍സും തമ്മിലുള്ള പരസ്പര പൂരകത്വം വിശദീകരിക്കവേ ഇരു രാജ്യങ്ങളും സൃഷ്ടിക്കപ്പെട്ടത് അന്യോന്യം സഹായിക്കുന്നതിനുവേണ്ടിയാണെന്നു പ്രധാനമന്ത്രി പറഞ്ഞു. സുരക്ഷാ, പ്രതിരോധ മേഖലകളെക്കുറിച്ചും അദ്ദേഹം പരാമര്‍ശിച്ചു. ഇന്ത്യയില്‍നിന്നുള്ള പ്രതിഭയും ഫ്രാന്‍സിന്റെ നിര്‍മാണവൈഭവവും ഒത്തുചേര്‍ന്നാല്‍ ലോകത്തെ കൂടുതല്‍ സുരക്ഷിതമായ ഇടമാക്കിത്തീര്‍ക്കാന്‍ സാധിക്കുമെന്നു ശ്രീ. നരേന്ദ്ര മോദി വ്യക്തമാക്കി. ഈ ഘട്ടത്തില്‍ സൈബര്‍ സുരക്ഷയെക്കുറിച്ചും അദ്ദേഹം സംസാരിച്ചു. ഫ്രഞ്ച് കമ്പനികള്‍ ഇന്ത്യയില്‍ നല്ലപോലെ നിക്ഷേപം നടത്തിയിട്ടുണ്ടെന്നു പ്രധാനമന്ത്രി ചൂണ്ടിക്കാട്ടി. മുന്‍കാല പ്രാബല്യത്തോടെയുള്ള നികുതി നിലവിലില്ലാത്ത ഒന്നാണെന്നും അത് അടഞ്ഞ അധ്യായമാണെന്നും അദ്ദേഹം വിശദീകരിച്ചു. ഇന്ത്യയും അമേരിക്കയും ഫ്രാന്‍സും ഉള്‍പ്പെട്ട മിഷന്‍ ഇന്നൊവേഷനെക്കുറിച്ചും രാജ്യാന്തര സൗരോര്‍ജ സഖ്യത്തെക്കുറിച്ചും തന്റെ പ്രസംഗത്തില്‍ പ്രധാനമന്ത്രി പരാമര്‍ശിക്കുകയുണ്ടായി. 16 ധാരണാപത്രങ്ങളും കരാറുകളും ഉച്ചകോടിയില്‍ പരസ്പരം കൈമാറ്റം ചെയ്യപ്പെട്ടു.
ഭ്രമണപഥത്തിലുള്ള 10 വാര്‍ത്താവിനിമയ ഉപഗ്രഹങ്ങള്‍ ഇന്ത്യാ ഗവണ്‍മെന്റില്‍ നിന്ന് ന്യൂ സ്‌പേസ് ഇന്ത്യ ലിമിറ്റഡിന് (എന്‍എസ്‌ഐഎല്‍) കൈമാറുന്നതിനു മന്ത്രിസഭയുടെ അംഗീകാരം

ഇന്ത്യാ ഗവണ്‍മെന്റിന്റെ പൂര്‍ണ ഉടമസ്ഥതയില്‍ ബഹിരാകാശ വകുപ്പിന്റെ ഭരണനിയന്ത്രണത്തിലുള്ള പൊതുമേഖലാ സ്ഥാപനമായ ന്യൂ സ്‌പേസ് ഇന്ത്യ ലിമിറ്റഡിന് (എന്‍എസ്‌ഐഎല്‍) ഭ്രമണപഥത്തിലുള്ള 10 വാര്‍ത്താവിനിമയ ഉപഗ്രഹങ്ങള്‍ കേന്ദ്ര ഗവണ്‍മെന്റില്‍ നിന്നു കൈമാറുന്നതിനു പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അംഗീകാരം നല്‍കി. എന്‍എസ്‌ഐഎലിന്റെ അംഗീകൃത ഓഹരി മൂലധനം 1000 കോടി രൂപയില്‍ നിന്ന് 7500 കോടി രൂപയായി ഉയര്‍ത്താനും കേന്ദ്രമന്ത്രിസഭ അംഗീകാരം നല്‍കി. ഈ ആസ്തികള്‍ എന്‍എസ്‌ഐഎലിന് കൈമാറുന്നതു മൂലധന വര്‍ധിത പരിപാടികള്‍/പദ്ധതികള്‍ യാഥാര്‍ഥ്യമാക്കുന്നതിനു കമ്പനിക്കാവശ്യമുള്ള സാമ്പത്തിക സ്വയംഭരണാവകാശം നല്‍കും. അതിലൂടെ സമ്പദ്‌വ്യവസ്ഥയുടെ മറ്റു മേഖലകള്‍ക്കു വലിയ തൊഴില്‍ സാധ്യതയും സാങ്കേതികവിദ്യാ ഉപോല്‍പ്പന്നങ്ങളും വാഗ്ദാനം ചെയ്യും. ഈ അനുമതി ബഹിരാകാശ മേഖലയില്‍ ആഭ്യന്തര സാമ്പത്തിക പ്രവര്‍ത്തനങ്ങള്‍ക്കു തുടക്കമിടുമെന്നും ആഗോള ബഹിരാകാശ വിപണിയില്‍ ഇന്ത്യയുടെ പങ്കു വര്‍ധിപ്പിക്കുമെന്നുമാണു പ്രതീക്ഷ. ബഹിരാകാശ മേഖലയിലെ പരിഷ്‌കാരങ്ങള്‍ ആദ്യാവസാനമുള്ള ബഹിരാകാശ വാണിജ്യ പ്രവര്‍ത്തനങ്ങള്‍ ഏറ്റെടുക്കാനും സമ്പൂര്‍ണ ഉപഗ്രഹ ഓപ്പറേറ്ററായി പ്രവര്‍ത്തിക്കാനും എന്‍എസ്‌ഐഎലിനെ നിര്‍ബന്ധിതമാക്കി. ഏകജാലക ഓപ്പറേറ്ററായി പ്രവര്‍ത്തിക്കുന്ന എന്‍എസ്‌ഐഎല്‍ ബഹിരാകാശ മേഖലയില്‍ വ്യവസായം ചെയ്യല്‍ സുഗമമാക്കും. വിപണിയുടെ ചലനാത്മകതയ്ക്കും ഉപഗ്രഹ വാര്‍ത്താവിനിമയ മേഖലയിലെ ആഗോള പ്രവണതകള്‍ക്കും അനുസൃതമായി ട്രാന്‍സ്പോന്‍ഡറുകളുടെ വില നിശ്ചയിക്കാന്‍ എന്‍എസ്‌ഐഎല്‍ ബോര്‍ഡിന് ഇനി അനുമതി ലഭിക്കും. എന്‍എസ്‌ഐഎലിന് അതിന്റെ ആന്തരിക നയങ്ങളും മാര്‍ഗനിര്‍ദേശങ്ങളും അനുസരിച്ചു ശേഷി വാഗ്ദാനം ചെയ്യാനും അനുവദിക്കാനും അധികാരമുണ്ട്
ബാലഗംഗാധര തിലകനെയും ചന്ദ്രശേഖര്‍ ആസാദിനെയും ജന്മവാര്‍ഷികദിനത്തില്‍ പ്രധാനമന്ത്രി അനുസ്മരിച്ചു

ബാലഗംഗാധര തിലകനെയും ചന്ദ്രശേഖര്‍ ആസാദിനെയും ജന്മവാര്‍ഷികദിനത്തില്‍ പ്രധാനമന്ത്രി ശ്രീ. നരേന്ദ്ര മോദി അനുസ്മരിച്ചു. ‘ഇന്ത്യന്‍ സ്വാതന്ത്ര്യസമരത്തിന് അളവറ്റ സംഭാവനകള്‍ അര്‍പ്പിച്ച ബാലഗംഗാധര തിലകനെയും ചന്ദ്രശേഖര്‍ ആസാദിനെയും അവരുടെ ജന്മവാര്‍ഷിക ദിനത്തില്‍ അനുസ്മരിക്കുന്നു’, പ്രധാനമന്ത്രി പറഞ്ഞു.
അര്‍ഹതയുള്ള എല്ലാവരോടും കോവിഡ് മുൻകരുതൽ ഡോസ്    എടുക്കാൻ  പ്രധാനമന്ത്രി അഭ്യർത്ഥിച്ചു

ഇന്ത്യ മുൻകരുതൽ ഡോസുകൾ നൽകാൻ തുടങ്ങിയതിനാൽ അർഹതയുള്ള എല്ലാവരോടും കോവിഡ് മുൻകരുതൽ ഡോസ് എടുക്കാൻ പ്രധാനമന്ത്രി ശ്രീ നരേന്ദ്ര മോദി അഭ്യർത്ഥിച്ചു. ഇന്ന് പ്രതിരോധ കുത്തിവയ്പ് എടുത്തവരെ അദ്ദേഹം അനുമോദിച്ചു. ഒരു ട്വീറ്റിൽ പ്രധാനമന്ത്രി പറഞ്ഞു; “ഇന്ത്യ മുൻകരുതൽ ഡോസുകൾ നൽകാൻ തുടങ്ങി. ഇന്ന് വാക്സിനേഷൻ എടുത്തവർക്ക് അഭിനന്ദനങ്ങൾ. വാക്സിനേഷൻ എടുക്കാൻ അർഹരായ എല്ലാവരോടും ഞാൻ അഭ്യർത്ഥിക്കുന്നു. നമുക്കെല്ലാവർക്കും അറിയാവുന്നതുപോലെ, കോവിഡ്-19 നെ ചെറുക്കുന്നതിനുള്ള ഏറ്റവും ഫലപ്രദമായ മാർഗ്ഗങ്ങളിലൊന്നാണ് വാക്സിനേഷൻ.”
പ്രധാനമന്ത്രി  ചന്ദ്രഘണ്ട ദേവിയെ  വണങ്ങി

എല്ലാ ദൂഷിത ശക്തികളെയും അതിജീവിക്കാൻ എല്ലാ ഭക്തർക്കും ശക്തി നൽകണമെന്ന് പ്രധാനമന്ത്രി ചന്ദ്രഘണ്ട ദേവിയോട് പ്രാർത്ഥിച്ചു . പ്രധാനമന്ത്രി ട്വീറ്റ് ചെയ്തു: : ചന്ദ്രഘണ്ട ദേവിയുടെ കാൽക്കൽ വണങ്ങുന്നു.. ചന്ദ്രഘണ്ടാദേവി തന്റെ എല്ലാ ഭക്തരെയും ദൂഷിത ശക്തികൾക്കെതിരായ വിജയം നൽകി അനുഗ്രഹിക്കട്ടെ. ഈ അവസരത്തിൽ ദേവിയെ സ്തുതി ക്കുന്നു.."
ശ്രീ ഗുരു തേജ് ബഹാദൂർ ജിയുടെ രക്തസാക്ഷിത്വ ദിനത്തിൽ പ്രധാനമന്ത്രി അദ്ദേഹത്തിന് ആദരാഞ്ജലികൾ അർപ്പിച്ചു

ശ്രീ ഗുരു തേജ് ബഹാദൂർ ജിയുടെ രക്തസാക്ഷിത്വ ദിനത്തിൽ പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ആദരാഞ്ജലികൾ അർപ്പിച്ചു. പ്രധാനമന്ത്രി ട്വീറ്റ് ചെയ്തു; “ശ്രീ ഗുരു തേജ് ബഹാദൂർ ജിയുടെ രക്തസാക്ഷിത്വ ദിനത്തിൽ ഞാൻ അദ്ദേഹത്തിന് ആദരാഞ്ജലികൾ അർപ്പിക്കുന്നു. ധീരതയ്ക്കും, തത്ത്വങ്ങളോടും ആദർശങ്ങളോടുമുള്ള അചഞ്ചലമായ പ്രതിബദ്ധതയ്ക്കും അദ്ദേഹം സാർവത്രികമായി ആദരിക്കപ്പെടുന്നു. സ്വേച്ഛാധിപത്യത്തിനും അനീതിക്കും വഴങ്ങാൻ അദ്ദേഹം വിസമ്മതിച്ചു. അദ്ദേഹത്തിന്റെ അനുശാസനങ്ങൾ നമ്മെ പ്രചോദിപ്പിക്കുന്നു. .”
സംസ്ഥാന രൂപീകരണ  ദിനത്തിൽ പ്രധാനമന്ത്രി ജാർഖണ്ഡിലെ ജനങ്ങൾക്ക് ആശംസകൾ നേർന്നു

ജാർഖണ്ഡിന്റെ സ്ഥാപക ദിനത്തിൽ പ്രധാനമന്ത്രി ശ്രീ നരേന്ദ്ര മോദി ജാർഖണ്ഡിലെ ജനങ്ങൾക്ക് ആശംസകൾ നേർന്നു. സംസ്ഥാനത്തിന് പുരോഗതിയുടെ പുതിയ ഉയരങ്ങൾ കൈവരിക്കാൻ അദ്ദേഹം ആശംസിച്ചു. ട്വീറ്റിൽ പ്രധാനമന്ത്രി പറഞ്ഞു.: “ജാർഖണ്ഡിലെ എല്ലാ ജനങ്ങൾക്കും സംസ്ഥാന രൂപീകരണ ദിനത്തിൽ അഭിനന്ദനങ്ങൾ. പ്രകൃതിവിഭവങ്ങളാലും ആദിവാസി കല-സംസ്കാരങ്ങളാലും സമ്പന്നമായ ഈ സംസ്ഥാനം പുരോഗതിയുടെ ഉന്നതിയിലെത്തട്ടെയെന്ന് ഞാൻ ആശംസിക്കുന്നു.
കാര്‍ഷിക, അനുബന്ധ മേഖലകളില്‍ ഇന്ത്യ - പോളണ്ട് സഹകരണം

കാര്‍ഷിക, അനുബന്ധ മേഖലകളില്‍ സഹകരിച്ച് പ്രവര്‍ത്തിക്കുന്നതിന് ഇന്ത്യയും പോളണ്ടും തമ്മില്‍ കരാര്‍ ഒപ്പുവെക്കുന്നതിന് പ്രധാനമന്ത്രി ശ്രീ.നരേന്ദ്ര മോദിയുടെ അധ്യക്ഷതയില്‍ച്ചേര്‍ന്ന കേന്ദ്ര മന്ത്രിസഭായോഗം അനുമതി നല്‍കി. കാര്‍ഷികമേഖലയിലെ നിലവിലെ സാഹചര്യങ്ങളെക്കുറിച്ചുള്ള വിവരങ്ങള്‍, വിളകളുടെ ആരോഗ്യസംബന്ധമായ അവസ്ഥ (ഫൈറ്റോ സാനിറ്ററി കണ്ടീഷന്‍), ഹാനികരമായ ജീവികളും മൃഗങ്ങളും ഉണ്ടാക്കുന്ന രോഗങ്ങളുടെ ഭീഷണി എന്നിവ പരസ്പരം പങ്കുവെക്കുന്നത് കരാറിന് കീഴില്‍ വരും. കൃഷി, കാര്‍ഷിക ഭക്ഷ്യസംസ്‌കരണം എന്നിവയുമായി ബന്ധപ്പെട്ട മേളകള്‍, പ്രദര്‍ശനങ്ങള്‍, സെമിനാറുകള്‍, സമ്മേളനങ്ങള്‍ എന്നിവയില്‍ പങ്കെടുക്കുന്നതും കാര്‍ഷിക ഭക്ഷ്യവസ്തുക്കളുടെ വ്യാപാരമടക്കം സംയുക്ത സാമ്പത്തിക സംരംഭങ്ങള്‍ ഏറ്റെടുക്കുന്നതും വികസിപ്പിക്കുന്നതും ഈ കരാറിന് കീഴില്‍ വരും. ഇരുരാജ്യങ്ങളിലുംനിന്നുള്ള പ്രതിനിധികള്‍ ഉള്‍പ്പെടുന്ന ഒരു സംയുക്ത പ്രവര്‍ത്തക സംഘത്തിന് രൂപം നല്‍കാന്‍ കരാര്‍ വ്യവസ്ഥ ചെയ്യുന്നു. സഹകരണത്തിനുള്ള പദ്ധതികള്‍ തയാറാക്കുകയും കരാര്‍ നടപ്പിലാക്കുന്നതിലെ പ്രശ്‌നങ്ങള്‍ക്ക് പരിഹാരം നിര്‍ദ്ദേശിക്കുകയും ചെയ്യുക ഈ സംയുക്ത പ്രവര്‍ത്തക സംഘമായിരിക്കും.
2018 ജൂലൈ ഒന്നു മുതല്‍ കേന്ദ്ര ഗവണ്‍മെന്റ് ജീവനക്കാര്‍ക്ക് രണ്ടു ശതമാനം ക്ഷാമബത്തയും പെന്‍ഷന്‍കാര്‍ക്ക് രണ്ടു ശതമാനം ക്ഷാമാശ്വാസവും നല്‍കാന്‍ മന്ത്രിസഭാ തീരുമാനം

വിലക്കയറ്റം നേരിടുന്നതിന്, നിലവിലുള്ള ഏഴു ശതമാനത്തിനു പുറമെ 2018 ജൂലൈ ഒന്നു മുതല്‍ പ്രാബല്യത്തോടെ കേന്ദ്ര ഗവണ്‍മെന്റ് ജീവനക്കാര്‍ക്ക് രണ്ടു ശതമാനം ക്ഷാമബത്തയും പെന്‍ഷന്‍കാര്‍ക്ക് രണ്ടു ശതമാനം ക്ഷാമാശ്വാസവും അധികമായി നല്‍കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അനുമതി നല്‍കി. ക്ഷാമബത്തയ്ക്കും ക്ഷാമാശ്വാസത്തിനുമായി വേണ്ടിവരുന്ന അധികച്ചെലവ് പ്രതിവര്‍ഷം 6112.20 കോടി രൂപയായിരിക്കും. 2018-19 സാമ്പത്തിക വര്‍ഷത്തില്‍ ജൂലൈ 2018 മുതല്‍ ഫെബ്രുവരി 2019 വരെ 4074.80 കോടി രൂപയൂടെ അധികബാധ്യതയുണ്ടാവും. തുക വര്‍ധിപ്പിച്ചതിന്റെ നേട്ടം 48.41 ലക്ഷം കേന്ദ്ര ഗവണ്‍മെന്റ് ജീവനക്കാര്‍ക്കും 62.03 ലക്ഷം പെന്‍ഷന്‍കാര്‍ക്കും ലഭിക്കും. ഏഴാം കേന്ദ്ര ശമ്പളക്കമ്മീഷന്റെ ശുപാര്‍ശകള്‍ പ്രകാരം അന്തിമരൂപം നല്‍കി അംഗീകരിച്ച ഫോര്‍മുല പ്രകാരമാണു വര്‍ധന വരുത്തിയിരിക്കുന്നത്.
ഇറാന്‍ ധനകാര്യമന്ത്രി പ്രധാനമന്ത്രിയെ സന്ദര്‍ശിച്ചു

ഇറാന്‍ ധനകാര്യമന്ത്രി ഡോ.അലി തയ്യബ്‌നിയ ന്യൂഡല്‍ഹിയില്‍ പ്രധാനമന്ത്രി ശ്രീ.നരേന്ദ്രമോദിയെ സന്ദര്‍ശിച്ചു. ഉദയകക്ഷി സംയുക്ത കമ്മീഷന്റെ യോഗത്തില്‍ സഹഅധ്യക്ഷ പദവി അലങ്കരിക്കുന്നതിനാണ് ഇറാനിയന്‍ ധനകാര്യമന്ത്രി ഇന്ത്യയിലെത്തിയത്. ഇറാനുമായി അതിപ്രധാനമായ ബന്ധമാണ് ഇന്ത്യയ്ക്കുള്ളതെന്ന് പ്രധാനമന്ത്രി പറഞ്ഞു. ഇക്കൊല്ലം ജൂലൈയില്‍ ഉഫയില്‍ ബ്രിക്‌സ് ഉച്ചകോടിയ്ക്കിടെ ഇറാന്‍ പ്രസിഡന്റ് റൂഹാനിയുമായി നടത്തിയ ഫലപ്രദമായ കൂടിക്കാഴ്ച പ്രധാനമന്ത്രി അനുസ്മരിച്ചു. വ്യാപാരം, നിക്ഷേപം, എണ്ണ, പ്രകൃതിവാതകം, വാര്‍ത്താവിനിമയം, തുറമുഖ വികസനം എന്നീ രംഗങ്ങളില്‍ ഉദയകക്ഷി ബന്ധങ്ങള്‍ ശക്തിപ്പെടുത്താനുള്ള ഇന്ത്യയുടെ സന്നദ്ധത പ്രധാനമന്ത്രി അറിയിച്ചു.